
LA  NOYA. 


ACTE  UNICH 


ESCENA  I. 

Andreu  que  surt  ab  un  ram  de  rosas  y  lo  col-loca  en  lo  gerro  ,  luego 
Rita. 

And.   Ja  no  puch  esperar  mès  , 

no  vull  que,  per  callar  massa , 

me  puga  guanyar  per  ma 

aquet  de  la  serenata.  . 
( Surt  Rita  y  diu  d  Andreu  com  renyantlo.) 
Rit.    i,  Qué  fas  aquí? 
And.    (Sorprès  y  girantse.)  Mare,  res. 
Rit.   ^Qué  no  saps  que  no  m'  agrada 

que  vingas  aquí  ? 
And.  Pero... 
Rit.    Ja  t'  ho  he  dit  moltas  vegadas ; 

vení  al  cuarto  de  la  noya 

axis  ,  à  la  matinada, 

encara  qu'  ella  no  hi  siga, 

fa  parlar. 

And.  Y  bè ,   qué  parlan  ? 

Rit.    No  pas  res.  ^Créusque  no  sè 

que  tu  matèx  t'  alababas, 

ab  lo  noy  de  can  Cotorra, 

de  que  la  tèns  engrescada? 
And.   Axó  es  mentida. 
Rit.  Que  liiiïi? 

pel'  poble  n'  còrre  la  brama 

y  no  vuy  que  s'  diga  mes. 
And.    Pero,  mare. 

Rít.  Res  ,  ja  m'  cansas. 

Y  mirat ,  si  per  atsar  , 

ella  avuy  và  al  ball  de  plassa  , 

que  no  hi  vagis  tu. 
And.  Per  qué  ? 

Rit.    Per  que  no ,  <,  m'  entèns  ?  y  calla. 
And.   Axó  es  massa. 
Rit  Mira  noy 

que  à  mi  ja  m'  han  trèt  la  llana. 

I  Qué  volen  dí  aquestas  flors  ? 
And.   Són  rosas. 
Rit.  Ja  ho  veig. 

And.  Dos  ara , 

i,  qué  hi  dineu? 
Rit.  Jo? 
And.  Com  avuy 

es  lo  Roser ,  las  portaba 

per  si  acàs  voí  anar  ella 

à  benehirlas. 
Rit.  Ya  baxa. 

Noy  ,  noy ,  tu  filas'molt  prim  , 

ja  diuhen  bè  qu'  ets  un  plaga  ; 

mes  per  fer  plagasitats 

ja  pots  anarten  de  casa. 

T'  has  criat  en  Rarcelona  , 

y  allí  has  après  malas  manya.s; 

pero  ab  mi  no  hi  jugaràs , 

no  faràs  més  ló.pavana , 

y  aquestas  flors  las  duré 

jo  à  benehirías-. 
And.  (Me  mata.) 

Pero  mare. 

Rit.  Gira  full.  (Pren  lo  ramy  troba  en 

Calla;  ^qué  es  axò?  Una  carta.  una  carta. ) 
Déu  ser  la  benedicció- 

Y  bè  ,  home  ,  qué  hi  dius  ara  ? 

And.    (  Ab  sentiment.)  Que  hi  ha  dias  malehits 
que  apar  que  portan  desgracia. 
Deume,  mare,  aquet  paper  (L  hi  pren.) 
y  dexemho  córrer  ara  , 

ni  m'  vinguén  à  preguntar 


lo  que  dins  del  V  mèu  cor  passa  , 
que  hi  veuriau  un  infern. 
Rit.    Pero  noy! 

And.  Res  més  ,  ja  basta  :  (Sech. ) 

Rit.    Qué  t'  iornas  botj  ? 

And.  Preg'  a  Déu! 

que  no  fóra  cap  desgracia. 
Rit.    Pero  qué  tèns  ?  Vaja  ,  assentat , 

y  espliquemnos  ab  mès  calma. 
And.    Es  inútil. 
Rit.  Ja  ho  veurem. 


Tu  sufrexas ,  y  la  causa , 
està  vista  ,  es  la  Maria  , 
jo  t'  dich  que  no  m*  ho  pensaba. 
Tu  la  eslimas? 

And.  Mès  que  al  món : 

la  estimo  sènse  esperansa. 
Per  ella  jo  os  dexaría 
fins  àvos  ,  y  mès  encara. 
Si  la  estimo  ?  Fa  mòlt  tèmps  , 
y  cada  dia  que  passa , 
se  aumenta  mès  ,  mare  mia  , 
aquet  amòr  que  m'  abrasa. 
Per  ella  es  que  he  volgut 
estudiar,  pus  pensaba 
que  seguint  una  carrèra 
mes  fàcil  fora  alcansarla. 
Ja  sabeu  vos  cuants  disgustos 
axó  ns'  ha  dat. 

Rit.  Sí ,  si ,  massa. 

And.    Y  ab  tot  y  tans  sacrificis 

no  1'  hi  he  dit  ni  una  paraula , 
perquè  trobantse  èlla  aquí 
per  mí  es  persona  sagrada. 
Pero  ja  heu  sentit ,  avuy 
T  hi  han  dat  una  serenata  , 
hi  ha  un  altre  qüe  la  enamora  , 
y  ara  callar  fóra  massa. 
Per  so  dintre  de  aquet  ram 
heu  trobat  aquesta  carta  ; 
í  qué  menos  podia  fer 

per  salvar  una  esperansa  ? 
Rit.    Noy,  noy,  lins  ara  jo  m'  creya 

que  ton  amor  era  farsa  , 

que  feyas  aquestas  cosas 

no  mès  per  darte  importància  ; 

mès  si  de  veras  la  estimas 

no  t'  vuy  treurer  la  esperansa , 

que  encara  qu'  es  mòlt  petita 

Déu  sap  lo  que  }'  temps  nos  guarda. 

M'  parlas  avuy,  fill  mèu , 

de  una  cosa  mòlt  pensada, 

de  una  cosa  que  fa  anys 

que  també  la  desitjaba. 
And.  Mare! 

Rit.  Res ,  ja  està  comprés ; 

tornam  à  dà  aquesta  carta.  ( Andreu  dupta  de  entre- 

PórtalaJ'  dich.  Aquí  s'  queda  ,  garla.) 

y  ja  veurem  lo  que  passa. 

(  Torna  d  posar  la  carta  en  lo  ram. ) 

ESCENA  II. 

Los  matexos  y  Anton. 

Ant    Caritsus !  aquí  tòts  dos? 

Qué  no  sabeu  lo  que  s'  parla? 

Home,  ja  fas  lo  mussol?    (A  Andreu  que  l"  hibèsa 

Deute  fasse  bó,  pampana.       la  mà.) 

Mès  tornant  a  lo  que  deya , 

la  Pepa  m'  ha  dit  que  s'  casa 

la  noya  de  can  Cipria 

ab  1'  hereu  de  can  Batalla ; 

y  la  filla  de  la  Mosca  , 

ab  qui  direu?  Ab  tú.  (A  Andreu.) 
Rit.  Vaja, 

sempre  n'  tèns  una  per  dirne. 
Ant.   Pel  poble  n'  còrra  la  brama. 

Com  aquet  es  tan  pulit , 

y  sempre  j'  hi  fa  bromassa , 

y  1'  hi  va  dar  dòs  carmel-los^ 
And.    Qué  vol  dir? 

Ant.  .  Res ,  home  ,  nada  , 

que  t'  divcrtexas ,  res  més , 
que  vas  tenint  bona  fama. 
Pero  ,  noy  ,  ab  tant  saber 
y  tant  que  sempre  t'  alabas  , 
mira ,  mira  aquet  matí , 
has  sentit  la  serenata  ? 
Jo  no  crech  que  en  Badalona 
s'  en  hagi  donat  un'  altra 
Ha  estat  ben  bòna ,  qué  t'  sembla? 
No  sè  pas  à  qui  1'  han  dada ; 
pero  sospito  que  fos 
à  la  noya  de  aquí  casa. 
Rit.  Duptas? 

Ant.  De  tant  que  ho  voldria, 

preg'  à  Deu  que  fòs  casada. 
Rit.    Qué  t' fà  nosa? 
Ant.  Si  m'  en  fà? 

no  poch  ni  gaire ,  caramba ! 
And.   Pare ,  no  digueu  axó. 
Ant.   Si ,  ja  ho  créch ,  com  tu  no  pagas. 
And.    Pagar?  y,  qué  voleu  dir? 
Ant.    Qué?  Pagar  lo  que  ella  gasta. 

Y  no  hi  ha  remey  ,  vos  dich. 

Tu,  bè  ,  es  clar ,  com  V  has  criada  ,    ( A  Rita. 

voldrias  que  la  tinguéssim 

com  una  reyna  aquí  casa. 

Pero  noya  'Is  guanys  son  curts 

hem  tingut  malas  anyadas  , 

y  estem  mòlt  endarrerits. 
Rit.    Y  ,  dòs,  per  qué  comensabas? 
Ant.    Per  no  sentirte  à  tu  ,  entèns? 

y  desprès  per  que  m'  pensaba 

que  fóra  una  cosa  curta  ; 

pero,  noya,  s'  fà  molt  llarga. 

D.  Bernat  la  dugué  aquí 

no  més  per  dugas  semmanas ; 

més  com  desprès  va  fèr  quiebra , 

y  va  morir  ple  de  trampas  , 

y  tòtas  las  sèbas  cosas 

te  la  justícia  embargadas , 

y  no  ha  dexat  cap  parènt , 

la  noya  s'  està  aqui  casa. 

Axó  fóra  passador, 

si  estigués  acostumada 

à  viurer  com  tots  vivim  ; 

pero  ella  no  traballa; 

dexali  cuidar  las  flors  , 

las  tòrtoras  y  la  garsa  , 

y  llegir  ,  que  llegex  més 

que  S.  Pere  de  la  barca , 

ja  està  contènta ,  y  avant , 

sense  pensar  que  V  botj  paga. 
Rit.    Has  acabat? 
Ant.  He  acabat. 

Rit.    Doncas  à  mi  m'  toca  ara. 

Tu  t'  figuras  ser  mòlt  sabi , 

per  que  tèns  malas  entranyas , 

y  dòns  la  culpa  à  la  noya 

de  tot  lo  que  tu  malgastas. 

Pero  no  s'  en  anirà , 

la  noya  no  surt  de  casa. 

Estalvia  tu  primèr , 

que  l's  tèus  vicis  nos  atrassan  ; 

no  prenguis  mes  cafè  y  copa , 

no  fumis ,  com  fumas  ara  , 

no  juguis  al  truch  y  flor 

set  dias  cada  semmana  , 

no  vagis  cada  dòs  fèstas 

un  dia  à  fèr  cargoladas  , 

un  altre  à  menjar  bolets , 

ó  bè  à  atiparte  de  fabas ; 

tots  aquets  son  gastos  grossos , 

que  lo  que  la  noya  gasta 

cap  aquí  en  péssas  de  dòs  (La  mà. 

y  no  fa  malbé  cap  casa. 
And.    Te  rahò  la  mare. 
Ant.  Noy, 

à  tu  ningú  t'  hi  demana. 

No  faltaba  més,  au!  surt.  (Irat). 

Tira !  mireus  al  ximp-laina  ! 
And.   Ximplaina,  ó  lo  que  volgueu  , 

toca  axó  al  honor  de  casa. 

Voleu  que  vagi  al  hospici  ? 

ahont  preteneu  llansarla  ? 

Ant.    Jo  no  vull  llansà  à  ningú  ; 

pero  m'  vull  treurer  la  carga. 
Rit.    Qué  ho  dius  de  veras? 
Ant.  T  dich 

que  no  podem  aguantaria. 

Y  no  n'  parlem  mès ,  avuy 

V  hi  diré  cuatre  paraulas. 
Rit.    Ja  t'  en  guardaràs  bèn  bè. 
And.    Pero,  pare. 

Ant.  T'  dich  que  m!  cansas. 

Vosaltres  en  res  penseu  ; 

pero,  noy,  primè  s'  la  casa. 

Jo  fins  avuy  no  he  dit  res , 

pus  tenia  una  esperansa  ; 

mès  aquesta  ja  ha  passat , 

si  bè  n'  ha  nascut  un  altra. 
Rit.    Si  no  t'  esplicas.... 
Ant.  Escoltà  : 

^  no  es  vritat  que  tots  pensabam 

que  ella  guanyaria  al  plèt? 
And.    Y  al  guanyarà.  (Ab  convicció.) 
Ant.  Dòs  t'  enganyas,- 

1'  ha  perdut. 
And.  No  pot  pas  sèr. 

Ant.    Axího  diu  aquesta  carta.  (  Ensenyantla . } 

Pero  en  cambi ,  ja  heu  sentit , 

F  hi  han  dat  una  serenata, 

y  ademés  tinch  un  senyor 

que  avuy  me  P  ha  demanada. 
And.    Y  ella  V  estima  ?  ( Ab  interès. ) 
Ant.  No  ho  sè; 

mès  per  anàrsen  de  casa 

ella  y  farà  un  pensament. 
And.    Llavors  voleu  una  infàmia.  ( Exaltantse. ) 
Rit.    Noy  !  per  Déu  !  ( Conten  intlo. ) 
Ant.  Dexal  que  digui ,  (Ab  ironia. ) 

continua  que  m'  agrada. 

Ets  un  bon  desvergonyit !  (Incomodat. ) 

Surt  d'  aquí. 
And.  No  pas  per  ara.  (Resolt.) 

Vull  saber  que  la  Maria 

no  serà  violentada. 

Rit,    Que  no  veus  que  m'  quèdo  aquí  ?  (A  Andreu. ) 
And.    No  1'  heu  sentit  ?  (Per  son  pare. ) 
Rit.  Axó  passa. 

Ant.    Dos  no  passarà  ,  ho  entèns? 

Jo  sò  1'  amo  ,  duch  las  calsas. 
And.    Pare ! 
Rit.  Anton! 
Ant.  S'  en  anirà. 


f  Tot  axó  escalfantse  per  graus.  Maria ,  per  detràs  de  la  rexa  del 
fondo  ,  diu  ab  tota  naturalitat, ) 

Mar.    Bon  dia.  ( Los  tres  se  quedan  sorpresos  y  Andreu  es 
lo  primer  que  se  acosta  d  la  rexa.) 


And.    La  noya ! 

Rit.    (Baxd  Anton.)  Calla. 

And.    Molt  bon  dia  ,  Marieta. 

Rit.    Qué  tal ,  noya  ? 

Mar.  Molt  bè  ,  gracias. 

Ja  vinch.  (Se  retira.) 
Rit.  Si  ns'  haurà  sentit? 

Ant.  Millor. 

And.  Fóra  una  desgracia. 

Mèn  vax  cap  à  Barcelona 
y  tornaré  aquesta  tarda, 
pus  vull  saber  certas  cosas. 

Ant.    Faràs  bé.  ( Sech. ) 

And.  Ni  una  paraula, 


digau  avuy  à  la  noya. 
Ant.    Faré  1'  que  m'  done  la  gana. 
Rit.    No  tingas  pò  ,  m'  quèdo  aquí. 
And.    En  vos  fio. 
Rit.  Vés  y  calla. 

ESCENA  III. 

Anton  y  Rita. 

Ant.    Quin  xicot  mes  orgullós-, 

ja  t'  dich  que  s'  bèn  mal  criat. 

Rit.    Es  per  qué  tu  1'  hi  has  tocat, 
Anton ,  un  punt  dolorós. 
Saps  que  estima  à  la  Maria. 

Ant.    Sempre  serà  criatura. 
Rit.    Per  qué? 

Ant.  Si  es  una  locura  , 

d'  aquet  amor,  qué  n'  treuria  ? 

Rit.     Casarse  ab  ella. 

Ant.  Bèn  dit , 

vaya  un  partit  bèn  buscat; 
jo  ja  1'  tenia  per  gat. 

Rit.  Pero. 

Ant.  Tornaten  al  llit. 


La  noya  val  mòlt,  ja  ho  sè  ; 

mès  no  per  jove  de  casa , 

sols  lo  xicot ,  que  's  un  asa 

ho  podria  trobar  bè. 

En  qué  t'  podria  ajudar 

si  en  tot  es  tan  delicada  ? 

pot  rentar  ,  passar  bogada  , 

ó  anà  à  la  plassa  à  comprar  ? 
Rit.    No  ho  farà  ni  Y  hi  diria  , 

que  per  só  tindrà  criada. 
Ant.    Ah  !  sènt  axis  ,  ben  pensada; 

pero  no  m'ho  presumia. 

Doncas  lo  noy  es  marqués  ? 

pot  viure  ab  la  esquena  dreta? 

Llavors  una  senyoreta 

1'  hi  està  bè  per  fèrli  1'  pes. 

Valgam  S.  Nén  y  S.  Non ! 

si  que  véus  ben  à  galet. 
Rit.    Es  quel'  noy... 
Ant.  Es  un  ximplet , 

los  sèus  recursos  on  t  són  ? 
Rit.    Tè  una  carrera  lluhida. 
Ant.    No  m'  fases  prevaricar. 

Al  noy  ,  si  s'  ha  de  casar  , 

ha  de  se  ab  la  Margarida. 

Es  una  bona  hisendada 

y  lo  demés  son  rahons. 
Rit.    Es  qué.. 

Ant.  Dexatde  cansòns. 

Rit.    T'  dich  que  à  mi  no  m'  agrada. 
Se  casarà  ab  la  Maria  , 
si  ella  al  vol ,  que  axó  no  ho  sè. 

Ant.    No  s'  hi  casarà. 

Rit.  Si  à  fè. 

Ant.    Dich  que  no.  Qué  mès  voldria. 

ESCENA  IV. 

Los  matèxos  y  Maria. 
Mar.    Bon  dia. 

Ant.  Hola  minyona ! 

Has  estat  bèn  matinera. 
Mar.   Si ,  m'  hi  arrivat  fins  al  èra 

à  passejar  una  estona. 
Rit.    Pero  ,  has  passat  bona  nit? 
Mar.    Si ,  dida  ,  gracias  à  Déu. 

Yvòs? 

Rit.  Me  sabia  grèu 

fins  de  axecarme  del  llit. 

Mira  1'  noy  que  t'  ha  portat.  (Ensenyantli  V  ram. ) 
Mar.    Oh !  gracias. 
Rit.  Un  ram  de  rosas. 

Mar.    (Prenent  las  rosas  y  olorantlas  veu  la  carta.) 

No  es  vritat  que  son  hermòsas? 

( Qué  vex! ) 
Rit.  ( Ja  ho  ha  reparat. ) 

Pero  sembla  que  estàs  trista. 
Mar.   Yo  trista?  vaya  un  error 

Voldriau  ferme  un  favor. 
Rit.  Digas. 

Mar.  Que  vagi  n'  Batista 

à  veurer  si  m'  han  portat 

una  carta. 
Rit.  Ja  ho  faré. 

A  Dèu  ,  prompte  tornaré. 
Mar.    Que  siga  ben  aviat: 

ESCENA  V. 

Maria  ,  Anton. 


(Maria  acosta  una  cadira  per  que  $'  hi  assenti  l'  Anton. ) 
Mar,    Anton  :  tenim  que  parlar , 

per  que  per  cert  sentiria 

que  fòs  causa  la  Maria 

per  vos  de  ningun  pesar. 

En  un  trist  error  hé  estat , 

ho  podeu  creurer  ,  fins  are  ; 

yo  m'  pensaba  que  P  mèu  pare 

dinèrs  vos  havia  dat. 

Per  so  tranquila  vivia 

creyen  que  no  os  molestaba  , 

perdonaume ,  yo  pensaba 

que  alguna  cosa  tenia. 

No  tenint  es  natural 

que  hauré  sigut  fins  ingrata. 
Anï.    Pero  Maria  ! 
Mar.  Y  m'  mata 

havervos  causat  tan  mal 
Ant.    Pero  filla  ,  axó  à  qué  vè? 

qué  tèns  ara  ?  qui  t'  ha  dit  ? 
Mar.    Desde  allí  vos  he  sentit  (La  finestra. ) 

y  lo  que  penseu  ya  sè. 
Ant.   Alió  ?  y  bè  ,  qui  n'  fà  cabal ? 

un  rato  de  mal  humor. 
Mar.    No  ,  no  ,  m'  ha  ferit  lo  cor 

com  si  m'  clavés  un  punyal. 

Pero  vos  haveu  parlat 

de  algú  que  s'  vol  casà  ab  mi ; 

vos  al  eonexeu? 
Ant.  Jo,  sí? 

Mar.   Y  es  cert? 
.  Ant.  La  pura  vritat. 

Mar.  Quiès? 

Ant.  Es  tot  un  senyor 

que  ha  vingut  de  Barcelona  , 
sembla  mòlt  bona  persona  , 
d'  alló  que  s-  diu  de  mi  flor. 
Ell  m'  ha  vingut  à  trobar 
y  m'  ha  dit  ab  molt  decoro  ; 
jo  à  la  Marieta  adoro  , 
y  ab  ella  m'  pretènch  casar. 
En  fi  ;  tant  m'  ha  interessat , 
que  al  dirme  que  aquí  vindria 
per  parlar  ab  tu  ,  Maria  , 

que  vinga  1'  hi  he  contestat. 
Mar.    Y  vindrà  ? 
Ant.  Penso  que  sí , 

no  creen  pas  que  hi  fasse  embuts. 

Desprès ,  que  sou  coneguts , 

diu  que  t'  ha  vist  mòlt. 
Mar .  A  mi  ?  ( Estranyesa . ) 

No  sè. 

Ant.  Te  mòlt  bon  destino  , 

y  es  axis ,  ni  bax  ni  alt, 

y  fa  cara  de  malalt. 
Mar.    Qui  puga  ser  no  endivino. 
Ant.    Segons  jo  V  hi  fet  cantar , 

es  home  de  moltas  pelas  ; 

y  fins  diu  que  escriu  novelas 

de  aquellas  que  fan  plorar. 
Mar.    No  1'  conech, 
Ant.  Y  bé  ,  es  igual. 

Qué  t'  sembla  qué  1'  hi  diré  ? 

Vindrà  ?  no  s'  hi  pert  pas  re 

sent  un  home  tan  formal. 
Mar.    Que  vinga  ,  sí. 
Ant.  Que  content 

se  posarà.  Ja  veuràs 

quinas  cosas  sentiràs , 

com  gasta  tan  de  talent ! 

Ara  ha  vingut  de  S.  Boy. 

Ah !  y  no  ho  digas  à  ningú  , 

tot  seguit  que  t'  casis  tu  , 

també  casarem  al  noy. 
Mar.    Si  ?  y  ab  qui  ? 
Ant.  Ab  la  Margarida  , 

la  noya  de  can  Burgès. 
Mar.    Es  guapeta. 
Ant.  Prou  !  lo  qu'  es , 

una  xicota  axerida.  (S'  axeca.\ 

Anèm  dos ,  quedem  entesos 

m'  envax  que  m'  deu  esperar. 

Ja  1'  sentiràs ,  ja  parlar, 

tot  seguit  quedeu  promesos. 

Y  serà  avuy  ? 
Mar  Si  à  Déu  pJau. 


(  «  ) 

Ant.    No  digas  res  à  ta  dida 

de  axó  de  la  Margarida. 
Mar.    Entesos.  A  Dèu  siau. 

ESCENA  VI. 

Maria. 

(  Queda  un  moment  pensativa . ) 

Mar.    Calla  cor  ,  no  digas  res , 
cessa  de  darme  desfissi 
y  acepta  Y  tèu  sacrifissi , 
ja  que  no  pots  fer  res  més. 
Calla ,  no  m'  recordis  ya 
las  il·lusions  que  tenia  , 
ni  pensis  en  la  alegria 
que  per  tu  may  mès  serà. 
Sola ,  pobre  ,  abandonada  (Molt  sentiment. ) 
tant  sols  visch  per  compassió  , 
y  la  vritat  es  que  yo 
so  aquí  una  carga  pesada. 
Ho  so !  y  m'  estiman  !  Cruel 
ha  de  ser  per  ells  \  ay  sí ! 
No  vull  que  digan  de  mí , 
que  he  abusat  de  son  zel. 
Me  casaré  ,  estich  resolta 
per  mès  que  m'  mori  de  pena.., 
Y  T  Andrèu  ?...  No  estich  serena 
y  al  cor  contra  axó  s'  revolta. 
Ah !  vejam  ! 

( Recorda  ntse  de  la  carta ,  la  pren  del  ram  ,  y  la  llegex. ) 

«  Maria;  jo 
t'  estimo. »  Prou  que  ho  sabia. 
«  Tu  la  mort  ó  la  alegria 
pots  darme  ab  un  sí  ó  un  no. » 
«  Tu  saps  si  tinch  porvenir  , 
mil  voltas  n'  havem  parlat 
y  sempre  m'  has  animat 
à  no  deixarme  aturdir. 
«  Tot  lo  que  jo  tinch  es  tèu  , 
per  que  tòt  es  obra  tèba ; 
digas  que  acceptas  ser  mèba  , 

y  seré  felis.  Andreu. » 
Felis!  Yo  també  ho  seria 
contan  ab  lo  sèu  amor ; 
1'  estimo  tant,  que  V  mèu  cor 
à  trovarlo  volaria. 
Qué  farè  ,  pobre  de  mí  ? 
Si  m'  pogués  aconsellar  ? 
Pero  tinch  que  contestar 

aquet  matex  dematí.  (Clou  la  caria  ,  la  guarda  , 
s'  assenta  prop  de  la  taula.  ) 

ESCENA  VII. 

4 

Maria  y  Rita  que  porta  una  tassa  de  caldo.  Maria  aparenta  estar  tran 
quila. 

Rit.    Maria  aquí  tens  axó. 
Mar.    Qué  es? 

Rit.     Caldo.  ( Lo  posa  sobre  la  taula. ) 
Mar.  Per  que  ho  feu? 

Sento  molt  que  os  molesteu, 
Rit.    Dos  ara  no  tens  rahó. 

Es  cosa  de  cada  dia  ,  , 

com  que  estàs  dejuna  encara. 

Y  mirat,  fas  mala  cara  ,  (Mòlt  carirujo. ) 

t'  has  de  cuidar  mes  Maria. 
Mar.    Cuídarme?  Si  m'  cuido  tan 

que  fins  puch  dir  que  n'  fas  massa. 

(  Beu  una  mica  de  caldo . ) 
Rit.    Acabat  tota  la  tassa  , 

no  1'  he  portada  molt  gran. 

( Maria  beu  lo  caldo. ) 

Vols  ara  un  traguet  de  ví  ? 
Mar.    Gracias,  me  faria  mal. 
Rit.    Ca  ,  no  ,  si  es  un  cordial  , 

es  aquell  de  D.  Martí. 
Mar.  Gracias. 

Rit.  Ja  fas  cumpliments. 

Mar.    Lo  matex  de  cada  dia. 
Rit.    No  hosè,  t'  vex  una  alegria 

que  no  t'  passa  de  las  dènts. 

Fins  me  sembla  que  estàs  trista 
Mar.    Yo  no  ,  si  cstich  natural. 
Rit.    Si  m'  ho  negas  fas  molt  mal. 

Mar.    Dos  està  bèn  à  la  vista. 
Rit.    Ja  saps  que  f  estimo. 
Mar.  Si. 
Rit.    T  he  criat  y  ,  ja  ho  sabs  tu  , 

t'  estimo  com  à  ningú ; 

mès  pot  ser  no  estàs  bè  aquí  ? 
Mar.    Si ,  dida  ,  no  m'  falta  res , 

aquí  estich  massa  mimada  , 

me  teniu  molt  contemplada  , 

y  no  es  per  cap  interès , 

que  yo,  pobreta  de  mí, 

si  no  es  ab  lo  cor  no  crech 

poguer  pagar  lo  que  os  dech  , 

que  's  mòlt  y  mòlt. 
Rit.  Fuig  d'  aquí. 

Mar  .   Com  si  filla  vostra  fos , 

fins  casarme  preteneu. 
Rit.     T'  ha  dit  èll  ?  M' sap  molt  grèu  , 

sempre  ha  de  ser  fastigós. 

Mirat ,  tu  no  n'  fasses  cas , 

P  Anton  es  un  tabalot. 
Mar.    Qué  diheu? 
Rit.  Es  bon  xicot; 

pero  un  beneit  del  cabàs. 

Ell,  cert,  per  ton  bè  barrina, 

mès  portante  molt  amor 

no  pensa  que  tingas  cor  , 

y  es  per  so  que  desatina. 
Mar.    Oy  no  !  no  digueu  axó  ; 
Rit.    Si  ho  dich  es  per  que  P  conech. 
Mar.    Dos  à  la  vritat ,  no  ho  crech  ; 

m'  ha  parlat  ab  reflexió , 

m'  ha  dit  cosas  tan  sentidas , 

ab  reílèxiò  tan  sentada  , 

que  hauriau  quedat  parada 

si  las  haguéssiu  oidas  ; 

tot  per  un  camí  tan  dret , 

que  millor  dirse  no  cap. 
Rit     Està  bè  ,  mes  ell  no  sap  (Ab  intenció 

que  tu  amagas  un  secrèt. 
Mar.    Yó?  (Sorpresa.) 
Rit.  Sí ,  que  ls'  ulls  de  una  mare 


(  20  ) 

vcuheii  mòlt  clar  ,  filla  mèba, 

y  veix  la  situassió  tèba 

millor  que  ho  faria  un  pare. 

Yo  se  que  estimas. 
Mar.  Yó? 
Rit.  Sí , 

per  què  m'  ho  vols  ocultar  ? 

No  t'  hi  sentit  jo  plorar 

de  la  nit  al  dematí  ? 

no  t' hi  vist  jo  sola  y  trista  , 

com  si  la  gent  te  fes  por, 

sols  per  ocultar  millor 

lo  quesaltaba  ala  vista? 
Mar.  Mare! 

Rit.  Si ,  jo  pam  à  pam 

he  seguit  tot  ton  camí , 
y  encara  ,  no  sènt  així , 
parlaria  clà  aquell  ram. 

Mar.    Aquell  ram  ?  {Sorpresa.  ) 

Rit.  Ja  veus  que  ho  sè  : 

no  sigas  dissimulada  , 
no  coneixas  que  m'  agrada  , 
y  que  tot  es  per  ton  bè  ? 
Ell  t'  estima. 

Mar.  Pot  ser  sí. 

Rit.    No  hi  posis  dupte  ,  Maria  , 
per  tu  fins  olvidaria 
1'  carinyo  que  m'  tè  à  mí. 
M'  ho  ha  dit.  Y  tu  ? 

Mar.  Yo?no. 

Rit.    No  Y  estimas?  (Sorpresa.  ) 

Mar.  No. 

Rit.  •  Per  qué? 

Mar.   Si  yo  mateixa  no  ho  sè. 

Rit.    Pero  m'  ho  dius  de  debò  ? 

Mar.    Sí  ,  dida  ,  ab  molt  sentimènl  ; 
mès  no  puch  forsar  mon  cor. 
L'  Andrèu  es  digne  de  amor  , 
y  farà  un  bon  casament. 
Ell  mereix  molt  mès  que  tòt 
cuant  yo  V  hi  podria  dar  , 
que  yo  no  1'  hi  puch  portar 

si  no  gastos  y  cap  dot. 

Si  F  estimés  fins  seria 

ingrata. 
Rit.  Noya ! 

Mar.  No  més , 

ya  que  no  puch  darvos  res  , 

no  os  vuy  robar  la  alegria.  ( Donanlli  la  caria. ) 

Teniu ,  torneuli . 
Rit.  Qué? 
Mak.  Allí 

la  he  trobada. 
Rit  Prou  que  ho  sé  , 

més  jo  no  F  hi  tornaré, 

no  F  ha  de  rebrer  de  mi. 

No  vull  clavarli  F  punyal 

que  ha  de  matar  sa  ventura . 
Mar.    No  ho  digueu  ,  quina  locura ! 

no  serà  tan  gran  lo  mal. 

Ell  m'  estima  ?  bè ,  ya  ho  sè  ; 

més  F  amor  F  hi  passarà  ; 

tal  volta  dirà  demà 

que  yo  F  hi  he  fet  un  gran  bè. 
Rit.  No. 

Mar.         S'  olvidarà  de  mí. 

Rit.    No  ho  cregas ,  t'  estima  massa. 

Mar.   Dida ,  en  aquet  mon  tot  passa. 

ESCENA  VIII. 

Los  matèxos  y  Anton  que  surt  mòlt  alegre. 

Ant.   Apa  !  ja  F  tenim  aquí. 
Rit.  Quíès? 

Ant.  Dona,  aquell  senyor  , 

lo  promès  de  la  Maria. 

No  t'  pots  pensar  la  alegria 

ab  que  ha  vingut. 
Mar.  Bè ,  millor. 

Ant.    L'  hi  dich  que  entri?  (A  Maria.) 
Mar.  Es  natural. 

( Anton  s  en  va.  ) 

Rit.  Reflexiona. 

Mar.  Yo  faré 

lo  que  conduesca  al  bè 

per  vosaltres  mes  cabal. 
Rit.    Pensa  en  lo  noy. 
Mar.  ( Ay  de  mí ! 

que  hi  pensi  diu. )  Mol  bè  està. 
Rit.    Al  mens  no  dones  la  ma 

fins  que  Y  Andrèu  sia  aqui. 

M'  ho  promets  ? 
Mar.  Si  axí  ho  voleu  ? 

Rit.    Gracias  ja  se  que  ho  faràs  , 
Mar.   Vos  en  aneu  ? 
Rit.    No  vuy  pas 

trobarme  ab  aquet  jueu. 

ESCENA  IX. 

Maria  ,  D.  Felip,  Anton. 

Ant.    (Presentant  d  D.  Felip.  Aquet  vestirà  un  poch  atras- 
sat  de  moda  y  roba  no  mòlt  bona. ) 

Aquí  tèns  al  feligrés 
de  qui  avuy  tant  t'  he  parlat. 
Fel.    Senyora  estich  molt  honrat 
al  trobarme  aquí. 
(Maria  senyala  una  cadira  d  D.  Felip  per  que  s'  assenti,  aquet  saluda.) 
Ant.  Aixó  es  , 

ja  comensan  las  posturas. 
Sentis,  home,  y  endevan  , 
y  espliqui  tot  lo  sèu  plan, 
aqui  no  som  criaturas. 
( D.  Felip  s'  assenta  ,  s'  arregla  la  corbata  ,  se  corda  la  levita  y  diu 
un  poch  acenluat. ) 

Fel.    Senyoreta  :  vostè  sap 

que  sò  D.  Felip  Aussèll , 
home  molt  net  de  clatèll , 
si  no  guapo  de  bon  cap  ; 
Honrat  à  carta  cabal , 
escriptor  de  molta  fama , 
y  autor ,  senyora ,  de  un  drama 
que  s'  diu  «  Lo  geni  del  mal. » 
So  soltèr  ,  jove...  ja  ho  veu  , 

sempre  felis  he  viscut ; 
mès  al  fi  F  hora  ha  vincrul 
de  carregarme  la  creu  , 
No  so  rich  ;  pero  hi  haurà 
sempre  per  passarho  bè. 
Y  aixó  es  tot ,  si  F  hi  convé 
aqui  està  la  mèba  mà. 
Mar.    D.  Felip  ,  per  molt  honrada 
me  tinch  ab  sa  pretensió  ; 
•mès  la  resposta  de  axó 
no  pot  ser  precipitada. 
Vostè  sap  que  yo  he  estat 
rica  ab  moltas  pretensions , 
y  ab  lo  cap  ple  de  il-lusiòns , 
que  encara  no  m'  han  passat. 
Vostè  m'  ha  dit  no  sò  rich  : 
yo  ,  si  no  guanyo  al  mèu  plèt 
serè  pobre. 
Ant.  Axó  es  bèn  net. 

Mar.    Doncas  meditemho  un  xich. 
Yo  serè  mal  gastadora  , 
axis  he  sigut  criada  , 
y  axó  ,  un  cop  acostumada  , 
desprès  si  no  s'  fà  ,  s'  anyora. 
Yo  hi  tingut  cotxe  y  caballs , 
y  casa  ab  molt  bons  salons , 
y  concerts  y  reunions , 
y  grans  dinars ,  y  grans  balls. 
Aquets  foren  mos  amors 
per  ells  suspiro  també  , 
com  suspirarà  vostè 
pels  aussellets  y  las  flors. 
Y  si  axó  m'  ha  de  faltar 
quina  ditxa  F  hi  daria? 
Fel.    Me  permeterà  Maria 
que  li  vax  à  contestar. 
No  parlaré  del  sèu  plèt , 
per  que  s'  cosa  judicada  , 
la  causa  ya  està  fallada 
y  vostè  no  hi  té  cap  dret. 
Mar.    Y  es  ben  cert?  (Ab  interès.) 
Fel.  Dich  la  vritat. 

Mar.    Tal  volta  vostè  s'  enganya. 

üesde  cuant? 
Fel.  D' ahí. 

Mar.  Me  estranya 

que  no  m' hagin  avisat. 
Fel.    Pot  ser  ,  mes  cregui  Maria, 

que  si  no  hagués  sapigut 

que  l' plèt  s'  habia  perdut 

aqui  ara  no  m'  veuria  , 

que  yo  so  mòlt  delicat , 

y  si  aqui  he  vingut  no  esj 

noya  ,  per  cap  interès 

mès  que  la  felicitat. 

No  admeto  interpretacions, 

y  ma  conducta  s'  esplica, 

si  vostè  hagués  sigut  rica 

mataba  mas  il-lusions. 

Dos  bé  ,  vostè  ha  exagerat 

en  la  pintura  què  ha  fèt 

de  vostè  mateixa. 
Ant.  Net, 

no  ha  dit  ni  mitxa  vritat. 

Miris ,  ja  la  veu  aquí 

la  noya  tan  contemplada , 

aquí  dins  passa  tancada 

casi  tot  lo  dematí ; 

desprès  ajuda  à  la  Rita  , 

trevalla  que  es  un  excés  , 

ella  sap...  no  ignora  res , 

fins  fa  petacas  de  pita. 

Canta  com  un  rosinyol , 

es*criu  que  ni  un  advocat, 

fins  fa  versos  d'  amagat, 

y  s'  lleva  cuant  surt  lo  sol. 
Mar.    Anton.  (Ab  modèstia. ) 
Fel.  Axó  ya  ho  sabia, 

per  so  m'  ha  robat  lo  cor  , 

del  contrari  mon  amor 

es  segú  que  no  l'  tindria. 

Ab  axó  ,  vostè  dirà. 
Mar.   Yo,  per  ara,  no  dich  re. 
Fel.    Mes  reflèxione  vostè 

que  1'  hi  demano  la  ma. 

ESCENA  X. 

Los  matéxos  y  Rita.  Aquesta  se  detura  prop  dc  la  porta  y  al  sentir  lo 
que  diu  D.  Felip ,  s'  adelanta  ab  exaltació. 

Fel.   Pensi  que  P  plèt  ha  perdut , 

que  aquet  està  arruinat,  (Per  l'  Anton. ) 

y  que  fora  un  disbarat, 

per  nodirne  ingratitut, 

quedarse  més  tèmps  aquí , 

senyoreta. 
Rit.  Com  s'entén? 

Vostè  es  P  home  de  talèn? 

de  aquet  modo  busca  P  sí  ? 
Fel.    (Sorprès. )  Qui  es  aquesta? 
Rit.  Qui  so  jo  ? 

Ant.    Rita  j  per  Déu. 
Rit.  Ho  sabrà. 

Per  ara  s'  en  pot  anà 

per  que  jo  Y  hi  dono  P  no. 

Fresca  estaria  la  noya 

casantse  ab  un  borinot. 
Fel.   Senyora ! 
Rit.  Si  notè  dot , 

ella  per  so  es  una  joya. 

Qui  P  hi  ha  dit  que  aqui  fa  nosa  ? 

Guant  ha  fet  nosa  una  filla  !  ( Ab  forsa. ) 

La  noya  es  massa  senzilla, 

si  no... 

Ant.  Si  es  un  altra  cosa.  (  Volent  calmaria. ) 

Rit.    No  ,  no  ,  ben  clar  ho  he  sentit. 

No  es  cert  noya  ? 
Mar.  Qué  diré  ? 

Fel.   Pero  yo  li  esplicarè. 
Rit.    Vostè  tornissen  al  llit.  (Resolta. ) 

La  noya  es  pel  noy  de  casa. 
Ant.    (Sorprès  é  incomodat.)  Com  s'  entén?  es  pe  P  senyor. 
Mar.    ( Suplicant. )  Pero  ,  dida  ,  per  favor. 
Rit.    Dexal  estar  ,  si  es  un  asa.  ( Per  V  Anton. ) 
Ant.    Jo  so  P  amo.  (  Cremat.) 
Rit.  No  ets  ningú.  (  Cremat  y  sech. ) 

Fel.    Pero  ,  senyora  ,  jo  crech...  (  Volent  conciliar . ) 

Rit.    Ja  1'  hi  he  dat  un  no  ben  sech.  {Irritada. ) 

Ant.    Dos  jo  1'  hi  he  dit... 

Rit.  Calla  tú. 

Ant.    (  Quina  dona  !) 

Fel.  (Quina  esquella  ! ) 

Rit.    Tú  si ,  que  has  ben  acertat , 

buscabas  un  home  honrat 

y  aqui  portas  un  trapella. 
Fel.    ( A  Anton. )  Miris ,  fassila  callar  , 

ó  jo  no  responch  de  res. 
Ant.    Si  bè  que  difícil  es 

si  ella  s'  arriba  à  exaltar ,  . 

vostè  seguexim  à  mí, 

y  pot  ser  la  calmaré. 
Fel.    Dupto  que  puga  vostè. 
Ant    Casi  F  hi  responch  que  sí. 
Ant.     (Apart  d  Rita.)  Sil'  tèu  empenyo  es  tan  gran 

no  m'  vull  valdrer  dels  mèus  drets 

més  dexemlos  tots  solets 

y  aquí  ls  dos  s'  esplicaran. 
Rit.     Molt  bè. 

Pensa  en  ta  promesa.  ( A  part  d  Maria. ) 
Mar.    La  tinchgrabada  en  lo  cor. 
Rit.    Veurem  dos,  aquet  milor 

com  surtirà  de  la  empresa. 
Ant.    Vaja  anem ,  tú  vina  ab  mí. 
Rit.    ( Per  D.  Felip. )  Quina  cara  de  mussol. 
Ant.  Calla. 

Rit.  Si  es  un  cualsevol; 

y  haber  de  deixarlo  aquí.  ( S'  en  van. ) 

ESCENA  XI. 

D.  Felip  y  Maria. 

Fel.    Senyoreta,  vostè  ha  vist 

F  enredo  que  aquí  ha  passat , 
ha  estat  un  gran  disbarat 
que  per  cert  m'  ha  posat  trist. 
Sembla  que  la  sèba  dida 

tenia  sas  pretensions. 
En  cuant  à  ferse  il-lusions^ 
es  una  dona  atrevida. 
Pero  en  fi  ,  no  n'  parlem  mès , 
diga  vostè  lo  que  senti. 
Mar.    Dos  per  que  vostè  s'  contenti 
1'  hi  parlaré  de  interès. 
Lo  mèu  plèt ,  vostè  ho  ha  dit , 
1'  he  perdut ,  y  es  tan  estrany, 
que  temo  siga  un  engany 
de  algú  que  s'  ha  divertit 
ab  vostè. 

Fel.  Què  ?  A  poch  à  poch  , 

jugar  ab  mí ,  senyoreta  ? 
vostè  es  noya  molt  discrèta ; 
mes  ara  no  toca  al  lloch. 
Que  s'  pensa  que  so  un  xival  ? 
Jugar  ab  mí !  Cosa  estranya  \ 
A  mí?  bó!  ningú  m'  enganya  , 
so  un  home  massa  formal. 

Mar.  Bè... 

Fel.  La  espressió  m'  ha  distrèt. 

Què  s'  pensa  que  so  algun  llus  ? 

què  fas  cara  d'  avestrús? 
Mar.  Pero... 

Fel.  Ha  perdut  lo  sèu  plèt , 

ho  dich  y  basta. 

Mar.    (Ab  altivesa.)  No  tal : 

ja  que  m'  parla  ab  tant  orgull , 
dich  que  temo  algun  embull 
cuant  se  pinta  tan  formal ; 
cuant  diu  «  yo  ho  he  dit  y  fora  » 
y  no  vol  esplicar  res, 
sabent  lo  gran  interès 
que  té  axó  per  mí. 

Fel.  Senyora... 

Mar.   Dona  dret  à  sospitar, 

y  à  que  1'  hi  diga;  està  bè 
cuant  yo  la  vritat  sabré 
ja  n'  tornarem  à  parlar. 

Fel.    Maria ! 

Mar.  No  mès. 

D.  Felip,  Maria,  Anton,  luego  Rita. 

Ant.    (Surtint.)  Qué  tal? 

estan  entesos  ? 
Fel.  Pse !  {Mustich.) 

Mar.  Sí. 
Fel.    Nos  hem  quedat  axi ,  axí. 
Mar.    Per  mí  de  un  niodo  formal. 

Si  ell  complex  la  condició 

que  poso,  es  cosa  segura. 
Ant.    Allavors  se  m'  afigura 

que  puch  avisà  Y  reetó. 

Estich  content. 
( Surt  Rita. ) 
Rit.  S'ha  acabat? 

Ant.    Se  casan.  {Satisfet.) 
Mar.   (  Viu. )  Si  perdo  Y  plèt. 

Ant.    Qué  pensa.  (AD.  Felip  ques  ha  quedat  màstich 

un  racó.  ) 

Fel.  Estaba  distrèt. 

Ant.    Es  propi  d'  enamorat. 

Per  celebrarse  la  boda 

me  direu... 
Rit.  Que  vols  saber? 

Ant.   Tot  lo  que  s' tinga  de  fèr, 

com  jo  no  conech  la  moda. 
Rit.    S'  establiran  à  S.  Boy?  (Ab  intenció. ) 
Fel.    (Distrèt.)  Si  senyora,  crech  que  si. 
Ant.    No  fora  mòlt  milió  aquí. 
Rit.    Calla,  ya  ha  arrivat  lo  noy. 

( Crida  desde  la  porta. )  Andreu. 
Ant.  Aixó  es  un  desfici. 

Mar.   Es  sa  mare. 
Ant.  Bè,  bè,  bè, 

jo  só  son  pare  també ; 

pero  no  perdo  l' judici. 

ESCENA  XIII. 

Los  matexos  y  Andreu. 

And.    Dèu  los  guart. 
Fel.    ( Sorprès. )  ( Ay  !  es  aquet  ? ) 
Ant.    (A  D.  Felip. )  Vostè  se  m'  ha  adelantat. 
(A  Maria. )  Penso  que  t'  haurà  esplicat. 


Fel.    Prou ! 
Mar.  Sí. 

And.  Qué  has  guanyat  lo  plèt? 

(Sorpresa  general. ) 
Ant.  Com? 
Rit.  Qué  dius? 

Mar.  Es  cert? 

Ant.  Ay,  ay ! 

de  nou  à  tots  ha  vingut ! 

No  ha  dit?  (Senyalant  d  D.  Felip. ) 
Mar.  Que  habia  perdut 

Fel.    (A  mi  m'  va  à  dar  un  desmay. ) 

(Ab  descaro. )  He  dit  que  ha  perdut,  si  tal, 


y  no  he  dit  cap  cosa  estranya. 

Ara,  si  vostè  l's  enganya. 
Rit.    (Ab  vivesa.)  Qué  diu  aquet  animal? 

Lo  mèu  noy  no  enganya,  entén? 
Fel.    Jo  del  sèu  plèt  m'  he  informat 

y  de  tot  ha  resultat... 
And.    Que  vostè  es  un  impruden.  (Dóna  una  carta  d  Ma- 
la Uegex. ) 

Carta  del  procurador. 
Mar.    ( Desprès  de  llegir.)  Diu  que  he  guanyat  lo  mèu  plèt, 
y  que  ha  enviat  un  alet 
à  dirmho. 

And.  Just,  al  senyor.  (Senyalant  d  Felip. ) 

Ant.    Y  dos?  Es  à  dir  tronera,  (A  Felip. ) 

que  vostè  m'  entabanaba  ? 
Rit.    Ho  veus?  cuant  jo  m' figuraba 

qu'  era  sols  un  calavèra. 
Fel.    (  Confús. )  L'  amor. 
Ant.  Vàgessen  d'  aquí. 

Fel. 
Ant. 


Mcslosgastos  que  ha  pagat. 
( Mès  confús. )  Yo  ? 


Si ,  no  m'  ha  assegurat 
que  V  plèt  li  costaba  ? 


Fel. 


molts  passos. 


Ant. 


Axó es  mes  vil. 


Si  jo  ho  hagués  sapigút. 
Fel.    Aconsolis  que  he  perdut 

la  pesseta  del  carril. 

Pero  vostè  parla  tant 

y  te  la  culpa  de  tot. 
Ant.   Ja  m'  atipa  aquet  xicot. 
Fel.    Si  senyor. 

Ant.  Passi  endavant.  {Incomodat.) 

Fel.   Per  sacudirse  la  noya 

disbarats  hauria  fèt. 
Ant.   Veus  que  diu  aquet  ximplet?  (A  Rita.) 
Rit.    Diu  bè  ,  tu  has  fèt  la  tramoya. 

Ja  veus  ara  1'  disbarat, 
Ant.    Si  jo  P  hagués  conegut. 
Rit.    Mès  confessà  que  has  sigut. 
Ant.    Sí ,  si ,  un  botj  arrematat. 

Jo  no  hi  conegut  sas  trètas  , 

y  cregas  que  m'  sap  molt  greu . 
And.   Tinga  y  vagi  en  nom  de  Déu.  (Donantlhi  dos pessetas .) 
Fel.    Qué  es  axó? 

And.  Son  dos  pessetas. 

Fel.    ( Las  pren. )  Gracias ,  y  estigan  bonels. 

(Que hi  faré  ?  he  errat  lo  cop. ) 
And.   Estiga  bo. 

Rit.  Sembla  un  pop. 

Fel.    ( Quina  colla  de  ximplets. )  ( S'  en  va.) 


Anton  que  se  ha  quedat  pensatiu  sentat  en  una  cadira  ,  Rita  ,  Maria 


ESCENA  ÜLTIMA. 


y  Andreu. 


Rit.  (4  Anton  ab  carinyo. )  Que  tèns? 
Ant.  5 
Rit.    No  veus  lo  que  t'  deya  yo  ? 


Soch  un  animal. 

Ant.    Confessq  que  tens  rahó  , 

fins  he  sigut  criminal. 
Mar.  «  (Ab  carinyo. )  No  ho  digueu  ,  ha  estat  per  b 

«buscabaula  ditxamia. 
Ant.  «  Ets  massa  bona  ,  Maria. 

«  M'  perdonas  ? 
Mar.  « (Prenentli  la  ma.)  Y  de  qué? 
Mès  ara  tot  s'  acabat, 
so  rica,  y  tots  bè  estarem. 
Rit.    Y  del  Andrèu  que  n'  farem  ? 
Mar.    Dida  ,  aixó  es  massa  aviat. 
And.    (Se  acosta  d  Maria. ) 
Maria ,  ya  hauràs  llegit 


la  carta  ? 
Mar.  Si ,  la  he  llegida. 

And.  Es  làditxa  de  ma  vida. 

Que  respons? 
Mar.  Res  de  seguit. 


«Tinchl'  ànima  destrossada, 

«  no  m'  parleu  avuy  d'  amor  , 

«  dexeu  que  reposi  F  cor 

«  deia  borrasca  passada. 
Ant.  «  Noya  ,  si  has  quedat  ferida  , 

« la  culpa... 
Mar.  «  No  es  de  ningú. 

Rit.  «  Pero  jo  m'  creya  que  tú... 
Mar.  «Tingueu  mes catxassa,  dida. 

«  Fins  avuy,  de  son  amor 

«noticia  no  n'  he  tingut. 
And.  «No  1'  habias  conegut? 

« no  t'  ha  dit  res  may  lo  cor  ? 
Ant.    Es  que  encara  està  enfadada. 
Mar.   Sí  axí  os  conjureu  tots  tres  , 
yo  en  contra  no  puch  fer  res, 
tinch  que  quedar  derrotada. 
Si  m'voleu  per  filla  ? 
Rit.  Vina. 

(V  abrassa. )  Si  ho  ets  de  nom  y  de  fèts. 
And.  Maria! 

Mar.  Esteu  satisfèts? 

Ant.    Ets  una  noya  divina. 

Rit.  «(  A  Andreu. )  No  has  tingut  tú  poca  sort. 

Mar.  «  Yo  Y  hauré  tinguda  ,  dida  , 
«  si  desprès  d'  esta  partida 
« trobo  en  sos  brassos  lo  port. 

Ant.    Endevan  ,  quedem  entesos. 
La  boda  ? 

Mar.  Cuant  vos  voldreu. 

Ant.    Dos  al  noy  al  fax  hereu , 

des  d'  ara  quedeu  promesos. 
Y  quedi  sempre  olvidat 
tot  lo  mal  que  jo  os  he  fet, 
que  son  propis  de  un  ximplet 
abusos  de  autoritat. 

Mar.    La  intenció. 

Ant.  Bona  ha  sigut; 

pero  ni  sentho  m'  abona, 
que  la  intenció  no  sanciona 
jamayla  lley  del  embut. 
Jo  he  faltat.  Per  mi  Y  Andrèu 
per  poch  infelís  ha  estat. 

And.    Pero  al  fi  tot  s'  ha  arreglat. 

Rit.    Es  vritat. 

Mar.  Gracias  à  Déu. 


Los  versos  senyalats  ab  «  podran  omitirse  en  la  representació. 


FI. 


* 


